एक्ट्रेस पायल रोहतगी को पुलिस ने हिरासत में लिया, नेहरू परिवार पर आपत्तिजनक टिप्पणी करने का था आरोप  
एक्ट्रेस पायल रोहतगी हिरास में 
राजस्थान की बूंदी पुलिस ने हिरासत में लिया
नेहरू परिवार पर आपत्तिजनक टिप्पणी का था आरोप
बॉलीवुड एक्ट्रेस पायल रोहतगी (Payal Rohatgi) को राजस्थान की बूंदी पुलिस ने हिरासत में ले लिया है. पायल रोहतगी को पूर्व प्रधानमंत्री पंडित जवाहर लाल नेहरू (Jawaharlal Nehru) पर आपत्तिजनक टिप्पणी के लिए हिरासत में लिया गया है. इस संबंध में एसपी ममता गुप्ता ने बताया, पायल रोहतगी पर केस दर्ज उन्हें हिरासत में लिया गया है. इससे पहले पायल रोहतगी के खिलाफ एक वीडियो में आपत्तिजनक टिप्पणी करने के आरोप में मामला दर्ज किया गया था.  पायल रोहतगी पर स्वतंत्रता सेनानी मोतीलाल नेहरू के परिवार के खिलाफ वीडियो में आपत्तिजनक टिप्पणी करने के साथ ही पूर्व प्रधानमंत्री जवाहरलाल नेहरू की पत्नी को बदनाम करने का भी आरोप लगाया गया था. 

Rajasthan: Model & actress Payal Rohatgi detained by Bundi police, allegedly for her comment on former Prime Minister Pandit Jawaharlal Nehru. SP Mamta Gupta says, "Payal Rohatgi has been detained. Case registered." pic.twitter.com/KkKxXDwpgA

युवा कांग्रेस नेता चर्मेश शर्मा द्वारा की गई शिकायत के आधार पर पायल रोहतगी (Payal Rohatgi)के खिलाफ आईटी अधिनियम की धारा-66 और 67 के तहत मामला दर्ज किया गया था. शर्मा ने आरोप लगाया था कि रोहतगी ने मोतीलाल नेहरू की पत्नी को बदनाम करने के लिए झूठे आरोप लगाकर उनका अपमान किया है. उन्होंने कहा था कि यह भारत के अन्य देशों के साथ संबंधों में बाधा डाल सकता है, क्योंकि इसमें पूर्व प्रधानमंत्री लाल बहादुर शास्त्री की मृत्यु के संदर्भ में चित्रों के साथ आपत्तिजनक टिप्पणी की गई है. 
बता दें एक्ट्रेस पायल रोहतगी (Payal Rohtagi) बिग बॉस (Bigg Boss) के सीजन 8 में बतौर कंटेस्टेंट नजर आईं थीं. इसके अलावा उन्होंने कई फिल्मों में काम भी किया है, जिनमें '36 चाइना टाउन' जैसी फिल्म भी की है. पायल 2015 में 'नच बलिए सीजन 7' में भी नजर आई थीं. एक्ट्रेस पायल रोहतगी ने 2002 में फिल्म 'ये क्या हो रहा है' से बॉलीवुड में डेब्यू किया था.